ഡെസ്ക്ടോപ്പിലെ ഗൂഗിള് സെര്ച്ചില് ഡാര്ക്ക് മോഡ് എങ്ങനെ പ്രവര്ത്തനക്ഷമമാക്കാം അറിയാം രാത്രിയില് സ്ക്രീന് നോക്കുന്നത് എളുപ്പമുക്കന്നതിനുള്ള സംവിധാനമാണ് ഉപകരണങ്ങളിലെ ഡാര്ക്ക് മോഡ് സവിശേഷത. വായനയ്ക്ക് ആവശ്യമായ ഏറ്റവും കുറഞ്ഞ അനുപാതത്തിലുള്ള കോണ്ട്രാസ്റ്റാണ് ഡാര്ക്ക് മോഡില് വരിക. അതുകൊണ്ട് തന്നെ സ്ക്രീനിന്റെ വെളിച്ചം കണ്ണുകള്ക്ക് ഉണ്ടാക്കാനിടയുള്ള ബുദ്ധിമുട്ടുകളെ അത് ലഘൂകരിക്കും. നിലവില് സ്മാര്ട്ഫോണ് ആപ്പുകളില് ഈ ഫീച്ചര് ലഭ്യമാണ്, അതിനു സമാനമായ മൂന്ന് മോഡില് ഉപയോഗിക്കാവുന്ന സംവിധാനമാണ് ഗൂഗിള് സെര്ച്ചിലും വരുന്നത്. ഉപയോക്താക്കള്ക്ക് ഇഷ്ടാനുസരണം അവ തിരഞ്ഞെടുക്കാനും മാറ്റാനും സാധിക്കും. ഡാര്ക്ക് മോഡ് ഓണ്, ഡാര്ക്ക് മോഡ് ഓഫ്, ഡെസ്ക്ടോപ്പിന്റെ തീമുമായി സിങ്ക് ചെയ്യുക. ഇതു മൂന്നുമാണ് മൂന്ന് മോഡുകള്. ഒരു ദിവസത്തില് ചില പ്രത്യേക സമയങ്ങളില് നിങ്ങള്ക്ക് സ്ക്രീനില് വെളിച്ചം വേണമെന്നും ചില സമയങ്ങളില് വെളിച്ചം വേണ്ട എന്നുമുണ്ടെങ്കില് ഈ ഫീച്ചര് വളരെ ഉപകാരപ്രദമായിരിക്കും. ഡാര്ക്ക് മോഡ് നല്കുകയാണെങ്കില് ഗൂഗിള് ഹോം പേജ്, സെര്ച്ച് ഫലങ്ങള് സെറ്റിങ്സ് പേജ്, അതുപോലെ മറ്റും വെബ് പേജുകള് എല്ലാം ഡാര്ക്ക് മോഡിലേക്ക് മാറും. എങ്ങനെയാണ് ഗൂഗിള് സെറ്റിങ്സില് നിന്നും ഡാര്ക്ക് മോഡിലേക്ക് മാറ്റുന്നത് എന്ന് നോക്കാം. How to enable Dark Mode on Google Search ഗൂഗിള് സെര്ച്ചില് ഡാര്ക്ക് മോഡ് എങ്ങനെ പ്രവര്ത്തനക്ഷമമാക്കാം? സ്റ്റെപ് 1: ആദ്യം ഗൂഗിള് ഹോംപേജിലേക്ക് പോകുക, അല്ലെങ്കില് മുകളിലെ സെര്ച്ച് ബാറില് http:www.google.com എന്ന് ടൈപ്പ് ചെയ്യുക. അങ്ങനെയും ഹോം പേജിലേക്ക് എത്താം. സ്റ്റെപ് 2: ഗൂഗിള് ഹോംപേജിന്റെ താഴെ വലതുവശത്ത്, നിങ്ങള് ഒരു സെറ്റിങ്സ് ബട്ടണ് കാണും. അതില് ക്ലിക്ക് ചെയ്യുക. ഉയര്ന്നുവരുന്ന മെനുകളില്, സെര്ച്ച് സെറ്റിങ്സ് അപ്പിയറന്സെസ് Search Settings Appearance എന്നിവ കാണും അതിലേക്ക് പോവുക. സ്റ്റെപ് 3: നിങ്ങള്ക്ക് അവിടെ മൂന്ന് ഓപ്ഷനുകള് കാണാനാകും. പേര് സൂചിപ്പിക്കുന്നത് പോലെ ഡിവൈസ് ഡിഫോള്ട്ട് എന്നത് നിങ്ങളുടെ ഡെസ്ക്ടോപ്പിന്റെ തീമുമായി സമന്വയിപ്പിക്കും. അതേസമയം, ലൈറ്റ് അല്ലെങ്കില് ഡാര്ക്ക് തീം ഓപ്ഷനുകള് പേജിനെ ഒരു മോഡില് തന്നെ നിലനിര്ത്തും. നിങ്ങള്ക്ക് ഇഷ്ടമുള്ള ഓപ്ഷന് തിരഞ്ഞെടുക്കാം, അത് ഉടനടി പ്രവര്ത്തനക്ഷമമാകും. ഗൂഗിള് സെര്ച്ചിന്റെ മൊബൈല് ആപ്ലിക്കേഷനില് കുറച്ചുനാളായി ഡാര്ക്ക് മോഡ് ഉണ്ടായിരുന്നു, ഇപ്പോള് ഈ സവിശേഷത ഡെസ്ക്ടോപ്പ് ഉപയോക്താക്കള്ക്കും ലഭ്യമായിരിക്കുകയാണ്. സെപ്റ്റംബര് ഒമ്ബത് മുതലാണ് ഇത് ലഭ്യമായത്, ഡാര്ക്ക് മോഡിലേക്ക് മാറാനുള്ള ഓപ്ഷന് നിങ്ങള് ഇപ്പോഴും കാണിക്കുന്നില്ലെങ്കില്, അത് ഉടന് തന്നെ ലഭ്യമാകും. WhatsApp: വാട്സ്ആപ്പില് വോയ്സ് മെസേജ് ട്രാന്സ്ക്രിപ്ഷന് വരുന്നു പുതിയ സവിശേഷതയെ കുറിച്ച് അറിയാം